ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1200 

“ — 28 Σεπτεμβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 193,000 στρεμ. στη θέση 
«Πλατανιάς» και Καστριδραχη» περιφέρειας κοινότη¬ 
τας ΒΙτωλης και Φτέρης Ν. Φθιώτιδος. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός του οικισμού Πόρου (Ν. Αττικής) ως παρα¬ 
δοσιακού και καθορισμός ειδικών όρων και περιορι¬ 
σμών δόμησης αυτού. 2 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση παρακαταθέσεως αποζημιώσεως λόγω απαλ- 
λοτριώσεως ακινήτου στη Θεσσαλονίκη. 3 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3125 (1) 

Κήρυξη αναδασωτέας έκτασης 193,000 στρεμ. στη θέση 
«Πλατανιάς» και Καστριόραχη» περιφέρειας κοινότητας 
ΒΙτωλης και Φτέρης Ν. Φθιώτιδος. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκε- 
ντρώσεως, όπως τροποποιήθηκε και συμπληρώθηκε μεταγε¬ 
νέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των δα¬ 
σών κ.λπ» και ειδικότερα: 


α) του άρθρου 41 παρ. 1,8) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 3125/3.9.93 πρόταση του δασαρχείου Σπερχειάδας 
με την οποία προτείνεται η κήρυξη της έκτασης που αναφέ- 
ρεται στο θέμα ως αναδασωτέας. 

6. Την 22961/85 απόφαση του Νομάρχη Φθιώτιδος «περί 
παραχώρησης αρμοδιοτήτων», αποφασίζουμε: 

Κηρύσσουμε αναδασωτέα με σκοπό την επαναδημιουργία 
της δασικής βλαστήσεως που καταστράφηκε από πυρκαγιά 
την 29.8.1993 και θα επιτευχθεί με φυσική αναγέννηση και 
τη διατήρηση του χαρακτήρα του δάσους, ώστε να αποκλει¬ 
στεί η διάθεση αυτής για άλλο σκοπό το δημόσιο δάσος εμβα- 
δού 193,000 στρεμ. που βρίσκεται στη θέση «Πλατανιάς» πε¬ 
ριφέρειας κοινότητας Βίτωλης και Καστριόραχη Φτέρης και 
προσδιορίζεται από τα στοιχεία ΤΜ.Β (Α', Β', Γ', Δ', Ε', Ζ', Η\ 
θ', Γ, Α ), ΤΜ. Α (Α, Β, Γ, Δ, Ε, Ζ, Η, θ, I, Κ, Λ, Μ, Ν, Ξ, Ο, Π, Ρ, 
Σ, Τ, Υ, Φ, X, Α) και έχει όρια: 

ΤΜΗΜΑ Α= 127,000 στρεμ. 

Ανατολικά: Γεωργικές εκτάσεις 

Δυτικά: Δάσος πλατάνου και δρυός 

Βόρεια: Κοίτη Σπερχειού Ποταμού 

Νότια: Δάσος δρυός - πλατάνου και γεωργικές εκτάσεις. 

ΤΜΗΜΑ Β= 66,000 στρεμ. 

Ανατολικά: Δάσος πλατάνου 
Δυτικά: Ομοίως . 

Βόρεια: Δάσος πλατάνου και γεωργικές εκτάσεις 
Νότια: Κοίτη Σπερχειού ποταμού 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Λαμία, 15 Σεπτεμβρίου 1993 

Με εντολή Νομάρχη 
Ο Διευθυντής Δασών 
ΔΗΜ. ΤΣΟΥΤΣΟΣ 

ΓΟΜΟΙ ΡΑΟΙΚΟ ΔΙΑΓΡΑΜΜΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Χαρακτηρισμός του οικισμού Πόρου (Ν. Αττικής) ως παραδο¬ 
σιακού και καθορισμός ειδικών όρων και περιορισμών δό¬ 
μησης αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 11 του ν.δ/τος της 
17.7.1923 «Περί σχεδίων πόλεων κ.λπ.» (Α' 228) όπως μετα¬ 
γενέστερα τροποποιήθηκαν και συμπληρώθηκαν. 

2. Τις διατάξεις των άρθρων 3 και 4 (παρ. 1) του ν. 1577/ 
1985 «Γενικός Οικοδομικός Κανονισμός» (Α' 210) όπως το 
άρθρο 3 τροποποιήθηκε με το άρθρο 1 (παρ. 1) του ν. 1772/ 
1988 «Τροποποίηση διατάξεων του ν. 1577/1985 «Γ.Ο.Κ.» 
και άλλες σχετικές διατάξεις» (Α' 91). 

3. Τις διατάξεις του άρθρου 2 παρ. α του π.δ/τος 183/1986 
«Έγκριση τροποποιήσεων σχεδίων και καθορισμός όρων και 
περιορισμών δόμησης από τους Νομάρχες» (Α' 70). 

4. Τις διατάξεις της παρ. 1 (εδ. ιδ) του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 137). 

5. Την Υ 1958/1992 απόφαση του Πρωθυπουργού και του 
Υπουργού Περιβάλλοντος, Χωροταξίας και Δημοσίων Έργων 
«Ανάθεση αρμοδιοτήτων στους Υφυπουργούς Περιβάλλο¬ 
ντος, Χωροταξίας και Δημοσίων Έργων Χρήστο Κατσιγιάγνη 
και Γεώργιο Βουλγαράκη» (Β' 744). 

6. Την 58/1992 γνωμοδότηση του Δημοτικού Συμβουλίου 
Πόρου. 

7. Τις 591/1991 και 796/1992 γνωμοδοτήσεις του Κεντρι¬ 
κού Συμβουλίου Χωροταξίας, Οικισμού και Περιβάλλοντος. 

8. Τις διατάξεις του άρθρου 29Α του ν. 1558/1985 όπως 
αυτό προστέθηκε με το άρθρο 27 του ν. 2081/1992 (Α' 154) 
και το γεγονός ότι από τις κανονιστικές διατάξεις αυτού του δ/ 
τος δεν προκαλείται δαπάνη σε βάρος του κρατικού προϋπο¬ 
λογισμού και του οικείου Ο.Τ.Α. 

9. Την 468/1993 γνωμοδότηση του Συμβουλίου της Επι¬ 
κράτειας με πρόταση του Υφυπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Χαρακτηρίζεται ως παραδοσιακός ο οικισμός του Πόρου 
του Δήμου Πόρου (Ν. Αττικής) όπως φαίνεται να περικλείεται 
με κόκκινη γραμμή στο σχετικό πρωτότυπο διάγραμμα σε κλί¬ 
μακα 1:2.000 που θεωρήθηκε από το Προϊστάμενο της Δ/ 
νσης Τοπογραφικών Εφαρμογών με την 79265/1993 πράξη 
του και που αντίτυπό του σε φωτοσμίκρυνση δημοσιεύεται με 
το παρόν διάταγμα. 

Άρθρο 2 

Καθορίζονται ειδικοί όροι και περιορισμοί δόμησης των οι¬ 
κοπέδων του κατά το προηγούμενο άρθρο χαρακτηριζομένου 
ως παραδοσιακού οικισμού όπως στις επόμενες παραγρά¬ 
φους: 

Α. 1.0 συντελεστής δόμησης των οικοπέδων του Τομέα Α 
όπως τα όρια αυτού καθορίσθηκαν με το από 30.5.1952 β. δ/ 
γμα (Α' 153) ορίζεται σε: 1,4 

2. Ο μέγιστος αριθμός ορόφων των κτιρίων του παραπάνω 
τομέα Α' τροποποιείται και ορίζεται σε δύο (2) με μέγιστο επι¬ 
τρεπόμενο ύψος αυτών εννέα μέτρα και πενήντα εκατοστά 
του μέτρου (9,50 μ.). 

3. Κατά τα λοιπά εφαρμόζονται οι διατάξεις των παρ. 1,2, 
3, 4 και 5 του άρθρου 2 του από 30.5.1952 β.δ/γματος (Α' 
153). 

Β. Για τον παραδοσιακό οικισμό του Δήμου Πόρου καθορί¬ 


ζονται επίσης και οι παρακάτω όροι προστασίας των παραδο¬ 
σιακών κτιρίων και συνόλων του οικισμού: 

I. Παραδοσιακά κτίρια: 

1. Κτίρια ή σύνολα κτιρίων που αποτελούν αντιπροσωπευ¬ 
τικά δείγματα της πολεοδομικής και αρχιτεκτονικής φυσιο¬ 
γνωμίας του οικισμού θεωρούνται παραδοσιακά κατά την 
κρίση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

2. Παραδοσιακό θεωρείται το εκάστοτε αρχικό κτίριο κα¬ 
θώς και τα στοιχεία του περιβάλλοντος χώρου αυτού (μά¬ 
ντρες, αυλόθυρες, φούρνοι, κρήνες, βοτσαλωτά δάπεδα, 
κ.λπ.) όπως και οι εναρμονιζόμενες με αυτό μεταγενέστερες 
προσθήκες όχι όμως και τα πάσης φύσεως καθ’ ύψος η κατ’ 
επέκταση υπάρχοντα προσκτίσματα που αλλοιώνουν το αρ¬ 
χικό κτίριο. Ο καθορισμός των προσκτισμάτων αυτών που επι¬ 
βάλλεται να αφαιρεθούν ή να προσαρμοσθούν σύμφωνα με 
τις διατάξεις του παρόντος διατάγματος γίνεται από την Επι¬ 
τροπή Πολεοδομικού και Αρχιτεκτονικού Ελέγχου 
(Ε.Π.Α.Ε.). 

3. Απαγορεύεται η κατεδάφιση, καταστροφή ή αλλοίωση 
των παραδοσιακών κτιρίων του οικισμού, όπως επίσης και των 
επί μέρους αρχιτεκτονικών, καλλιτεχνικών και στατικών στοι¬ 
χείων αυτών. 

Γ ια κάθε επέμβαση στα παραδοσιακά κτίρια αποφαίνεται η 
Ε.Π.Α.Ε. 

II. Εργασίες Επισκευής και Αποκατάστασης Παραδοσιακού 
Κτιρίου. 

1. Προς τον σκοπό της διατήρησης της αρχιτεκτονικής μορ¬ 
φής και της στατικής δομής των παραδοσιακών κτιρίων, οι 
οποίες αναδεικνύονται μέσα από τις εργασίες συντήρησής 
τους, καθώς και για την αναβίωσή τους για να στεγάσουν σύγ¬ 
χρονες οικιστικές ανάγκες, επιτρέπονται οι εργασίες εκσυγ¬ 
χρονισμού και οι εσωτερικές διαρρυθμίσεις αυτών σύμφωνα 
με τα παραδοσιακά πρότυπα. 

2. Στις εργασίες επισκευής και αποκατάστασης των παρα¬ 
δοσιακών κτιρίων και ειδικότερα του φέροντος οργανισμού, 
χρησιμοποιούνται υλικά ίδια ή παρεμφερή προς τα αρχικά. Σε 
περίπτωση που απαιτούνται μεγάλης κλίμακας επεμβάσεις 
για την αποκατάσταση της στατικής επάρκειας και ισορρο¬ 
πίας του κτιρίου (αντικατάσταση μεσοπατωμάτων, στεγών, 
επέμβαση στον πέτρινο μανδύα κ.λπ) εξετάζεται η μέθοδος 
αποκατάστασης που διαταράσσει λιγότερο την υφιστάμενη 
στατική δομή του κτιρίου. 

3. Τα μεσοπατώματα και οι στέγες αντικαθίστανται με ξύλι¬ 
νες (όπως οι αρχικές) κατασκευές εφόσον το επιτρέπει η 
στατική επάρκεια του κτιρίου. Οι φθορές στον φέροντα οργα¬ 
νισμό της τοιχοποιίας επισκευάζονται με τα ίδια αρχικά υλικά, 
ενώ επιτρέπεται η ενίσχυση του με σημειακές επεμβάσεις 
οπλισμένου σκυροδέματος. 

4. Η αντικατάσταση του φέροντα οργανισμού εκ τοιχο¬ 
ποιίας του παραδοσιακού κτιρίου με οπλισμένο σκυρόδεμα 
(υποστηλώματα, δοκοί, πλάκες, κ.λπ.) απαγορεύεται. 

Η αντικατάσταση από οπλισμένο σκυρόδεμα επιτρέπεται 
μόνο σε οριακές και κρίσιμες περιπτώσεις επικινδύνως ετοι- 
μορρόπου κτιρίου (π.χ. καθίζηση θεμελίων, εκτεταμένης κα¬ 
τάρρευσης πέτρινης τοιχοποιίας κ.λπ.) και μόνο σε περί¬ 
πτωση που οι προηγούμενες μέθοδοι δεν είναι αποτελεσμα¬ 
τικές. 

5. Σε περίπτωση που το παραδοσιακό κτίριο χαρακτηρίζε¬ 
ται επικίνδυνα ετοιμόρροπο και επιβάλλεται η κατεδάφισή 
του, το κτίριο ανακατασκευάζεται στην αρχική του μορφή. Η 
ανακατασκευή γίνεται βάσει λεπτομερούς μελέτης αποτύπω¬ 
σης της υφισταμένης κατάστασης που απαιτείται πριν από τη 
κατεδάφιση του κτιρίου. 

6. α) Επιτρέπονται οι εργασίες επισκευής, αποκατάστασης, 
αναστήλωσης όλων των παραδοσιακών κτιρίων του οικισμού 
στην αρχική τους μορφή κατά παρέκκλιση των όρων δόμησης 

του παρόντος. 

β) Κτίριο κατεστραμμένο, που βρίσκεται σε ερειπιώδη κα¬ 
τάσταση αλλά αποτελεί στοιχείο αξιόλογο της πολεοδομικής 
και αρχιτεκτονικής φυσιογνωμίας του οικισμού η δε αναστή- 
λωσή του θα συνέβαλε στην ολοκλήρωση του συνόλου του οι¬ 
κισμού, αναστηλώνεται στην αρχική του μορφή κατά παρέκ¬ 
κλιση των όρων δόμησης του παρόντος. Η αναστήλωση επι¬ 
τρέπεται μετά από έρευνα και μελέτη ως προς τον αρχικό 
όγκο και μορφή του κτιρίου από στοιχεία (φωτογραφίες, περι¬ 
γραφές σε βιβλία ή συμβόλαια κ.λπ) όπως και από στοιχεία 
που υπάρχουν στο έδαφος ή είναι αποτυπωμένα στους μεσό¬ 
τοιχους των όμορων κτιρίων (όπως θεμέλια, υπολείματα τοί¬ 
χων, περασιές, φωληές δοκαριών, κ.λπ.). Σε περίπτωση που 
τα στοιχεία είναι ανεπαρκή ως προς την μορφολογία του αρχι¬ 
κού κτιρίου, λαμβάνεται υπόψη η βασική αρχιτεκτονική σύν¬ 
θεση ή η συγγενής μορφολογία των όψεων των κτιρίων του 
άμεσου περιβάλλοντος. 

III. Δεν επιτρέπεται: 

1. Κάθε κατασκευή με αλουμίνια. 

2. Η στήριξη των κτιρίων σε υποστηλώματα (ΡΙΙ_ΟΤΙ3). 

3. Η τοποθέτηση πλαστικών οποιουδήποτε είδους, μορφής 
και χρήσης όχι μόνο στα κτίσματα αλλά και σε στοιχεία εξωτε¬ 
ρικού εξοπλισμού του οικισμού (κρήνες, μνημεία, πλα¬ 
τείες). 

4. Η χρήση χρωμάτων που δεν ανήκουν στα παραδοσιακά 
χρώματα του οικισμού ή του νησιού γενικότερα. 

5. Κάθε είδους κατασκευή πάνω από τη στέγη εξαιρουμέ- 
νων των παραδοσιακών για τον οικισμό καπνοδόχων. 

6. Η τοποθέτηση στεγάστρων σε οποιονδήποτε χώρο πλην 
των ισογείων χώρων παραμονής ατόμων, των κέντρων ανα¬ 
ψυχής, εστιατορίων κ.λπ. με γνώμη της ΕΓΊΑΕ από άποψη υλι¬ 
κών, χρώματος, μορφής. 

7. Οι υπαίθριες εξωτερικές σκάλες ελεύθερες στο χώρο 
εφόσον δεν αξιοποιείται λειτουργικά ο χώρος κάτω από αυτές 
σε σχέση με τη γενικότερη λειτουργία του κτιρίου και εφόσον 
δεν αποτελούν οργανικό μέρος του όγκου του κτιρίου. 

8. Κάθε είδους περίφραξη οποιουδήποτε χώρου μέσα στα 
όρια του οικισμού πλην του κτιστού μανδρότοιχου. 

9. Η ανάρτηση φωτεινών επιγραφών ή διαφημίσεων και η 
ξενόγλωσση επιγραφή χωρίς την ταυτόχρονη με ελληνικά 
γράμματα, ίσου τουλάχιστον μεγέθους με τα ξένα στοιχεία και 
μετά από έγκριση της ΕΠΑΕ η οποία εγκρίνει και τις διαστά¬ 
σεις, την μορφή και την θέση της πινακίδας στο κτίριο. 

10. Η τοποθέτηση των παραπάνω πινακίδων στις στέγες 
και στους εξώστες των κτιρίων. 

11. Η τοποθέτηση των μετρητών ηλεκτρικού ρεύματος και 
γενικώς κάθε άλλου στοιχείου των παροχών των Οργανισμών 
Κοινής Ωφελείας στις κύριες όψεις των κτιρίων. 

12. Κάθε είδους εκσκαφή και αλλοίωση της φυσικής στάθ¬ 
μης του εδάφους του οικισμού εκτός των απολύτως απαραί¬ 
τητων για τη θεμελίωση των κτισμάτων και την μόνο κατ' από¬ 
λυτον ανάγκη κατασκευήν αναλημματικών τοίχων. Παρέκ¬ 
κλιση από τα παραπάνω επιτρέπεται μόνο με έγκριση της 
ΕΠΑΕ και σε περιπτώσεις απολύτου ανάγκης, όπου επιβάλλε¬ 
ται για λόγους τεχνικούς και αισθητικούς και με την προϋπό¬ 
θεση ότι η κατασκευή αυτή μπορεί να ενταχθεί αισθητικά στο 


περιβάλλον. 

IV. 1. Ο οικισμός ελέγχεται από την Επιτροπή Πολεοδομι- 
κού και Αρχιτεκτονικού Ελέγχου (Ε.Π.Α.Ε.) Η Πολεοδομική 
Υπηρεσία αποστέλλει υποχρεωτικά στην ΕΠΑΕ το φάκελλο 
οποιουδήποτε θέματος που αφορά ανέγερση, κατεδάφιση 
μερική ή ολική ετοιμορρόπων ή μη, επισκευή, προσθήκη απο¬ 
κατάσταση, αναστήλωση και ανακατασκευή κτιρίων καθώς 
και θεμάτων που αφορούν σε διαμορφώσεις κοινοχρήστων ή 
κοινωφελών χώρων, σε έργα υποδομής, κ.λπ. για να γνωμα¬ 
τεύσει σχετικά. 

2. Οι μελέτες δύναται να υποβάλλονται στο στάδιο της προ¬ 
μελέτης προκειμένου να γίνει προέγκριση των αρχών της πο¬ 
λεοδομικής και αρχιτεκτονικής σύνθεσης, τυχόν ανακατα- 
σκευής κατεδάφισης τμημάτων, προσθηκών, κ.λπ. 

3. Με την οριστική μελέτη υποβάλλονται πέραν των απα¬ 
ραιτήτων δικαιολογητικών: 

α) Πλήρες τοπογραφικό διάγραμμα του οικοπέδου όπου 
εμφαίνονται οι υψομετρικές καμπύλες της υφισταμένης κα¬ 
τάστασης και (τυχόν) πρόταση διαμόρφωσης αυτού. 

β) Έγχρωμες φωτογραφίες με άποψη της οδού και προς τις 
δύο πλευρές του κτιρίου ώστε να φαίνονται το λιγότερο δύο 
(2) κτίρια εκατέρωθεν, ή οικόπεδα καθώς και οι φωτογραφίες 
των απέναντι κτιρίων. 

γ) Τεχνική περιγραφή με αναλυτική αναφορά στο είδος των 
χρησιμοποιούμενων υλικών και στους χρωματισμούς. 

δ) Σε περίπτωση επισκευής ή προσθήκης υφισταμένου κτι¬ 
ρίου υποβάλλονται έγχρωμες φωτογραφίες του κτιρίου και 
όλων των όψεων και του εσωτερικού χώρου αυτού, ώστε να 
φαίνονται όλα τα μορφολογικά και καλλιτεχνικά στοιχεία του. 

Αρθρο 3 

1. Οικοδομικές άδειες που έχουν εκδοθεί έως τη δημο¬ 
σίευση του παρόντος π.δ/τος και ισχύουν, εκτελούνται ή ανα¬ 
θεωρούνται σύμφωνα με τις προγενέστερα ισχύουσες διατά¬ 
ξεις. 

2. Εκδίδονται, εκτελούνται ή αναθεωρούνται χωρίς αύξηση 
του όγκου σύμφωνα με τις προγενέστερα ισχύουσες διατά¬ 
ξεις, άδειες για τις οποίες έχει υποβληθεί πλήρης φάκελλος 
στην αρμόδια Πολεοδομική Υπηρεσία μέχρι την δημοσίευση 
του παρόντος. 

Άρθρο 4 

Η ισχύς του παρόντος π. διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος π. διατάγματος. 

Αθήνα, 3 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

(3) 

Ανακοίνωση παρακαταθέσεως αποζημιώσεως λόγω απαλλο- 
τριώσεως ακινήτου στη Θεσσαλονίκη. 

Με τις υπ’ αριθμούς 1134/16.9.1993 1143/20.9.1993 
πράξεις μου καταθέσεως γραμματίων συστάσεως παρακατα¬ 
θήκης του Συμβολαιογράφου Θεσσαλονίκης ΚΩΝΣΤΑΝΤΙ¬ 
ΝΟΥ ΑΠΟΣΤΟΛΟΥ ΓΩΓΑΚΟΥ, ο Θεόφιλος Βασιλειάδης του 
Αριστείδη και η Μαρία σύζυγος Θεόφιλου Βασιλειάδη, αμφό- 
τεροι κάτοικοι Κιλκίς (οδός 21 ης Ιουνίου αριθμός 138), κατέ¬ 
θεσαν ενώπιον μου τα υπ’ αριθμούς: (1) 54/27.11.1992 
γραμμάτιο συστάσεως παρακαταθήκης του Ταμείου Παρακα¬ 
ταθηκών και Δανείων, ποσού δραχμών 566.500 υπέρ του Δή¬ 
μου Θεσσαλονίκης φερουμένου ως δικαιούχου αποζημιώ¬ 
σεως καθορισθείσα δυνάμει της υπ’ αριθ. 67/92 αποφάσεως 
του Μον. Πρωτ. θεσ/νίκης περί καθορισμού τιμής μονάδος 
αποζημίωσης για προσκυρούμενο τμήμα εμβαδού 10,30 τ.μ. 


και (2) 146/17.9.1993 γραμμάτιο συστάσεως παρακαταθή¬ 
κης του Ταμείου Παρακαταθηκών και Δανείων, ποσού δραχ¬ 
μών 93.500 υπέρ του Νικολάου θεοφάνους, κατοίκου Θεσ¬ 
σαλονίκης και ήδη αγνώστου διαμονής φερόμενου ως δι¬ 
καιούχου αποζημιώσεως καθορισθείσα δυνάμει της ως άνω 
υπ’ αριθμόν 67/92 αποφάσεως του Μον. Πρωτ. Θεσσαλονί¬ 
κης περί καθορισμού τιμής μονάδος αποζημίωσης για προ¬ 
σκυρούμενο τμήμα εμβαδού 1,7 τ.μ. κειμένων αμφοτέρων 
στην περιοχή Ανω Πόλης Θεσσαλονίκης και επί της οδού Χα- 
βρίου σε εκτέλεση της υπ’ αριθ. 6176/91 πράξεως τακτοποι- 
ήσεως και αναλογισμού του Πολεοδομικού Γραφείου Θεσσα¬ 
λονίκης που εγκρίθηκε νόμιμα με την υπ’ αριθ. 5260/ 
4357/91 απόφαση του Νομάρχη Θεσσαλονίκης. 

Η ανακοίνωση αυτή να δημοσιευθεί στην Εφημερίδα της 
Κυβερνήσεως. 

(Αριθ. διπλ. ΔΟΥ Κιλκίς 8808414/20.9.93) 

Θεσσαλονίκη, 20 Σεπτεμβρίου 1993 

Ο Συμβολαιογράφος 
ΚΩΝ/ΝΟΣ Α. ΓΩΓΑΚΟΣ 

ΕΘΝΙΚΟ ΤΥΠΟΓΡΑΦΕΙ Ο 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕί,ΕΧ 

22.3211 ΥΡΕΤ <3Η 

λειτουργούν καθημερινά από 8.00' έως 13.00' 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 





* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ. Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

"Τμήμα πληροφόρησης: Γι α τα δημοσιεύματα των ΦΕΚ Σολωμού 51 τηλ 52.25.713 - 52.43.54/ 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ, κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 


υ/ η » " ■—■ - 

ε) » » » Αναπτυξιακών Πράξεων » 20.000 

στ) » » » Ν.Π.Δ.Δ. » 10.000 

ζ) » » » ΠΑΡΑΡΤΗΜΑ » 5.000 

η) » » » Δελτ. Εμπ.& Βιομ. Ιδ. » 10.000 

θ) » » » Αν. Ειδικού Δικαστηρίου » 3.000 

ι) » » » Α.Ε. & Ε.Π.Ε. » 200.000 

ια) Για όλα τα Τεύχη εκτός ΤΑΕ-ΕΠΕ » 100.000 

Πληροφορίες: τηλ. 52.48.320 


ιχ. 

15.000 

Δρχ. 

750 

» 

30.000 

» 

1.500 

» 

10.000 

» 

500 

» 

30.000 

» 

1.500 

» 

20.000 

» 

1.000 

» 

10.000 

» 

500 

» 

5.000 

» 

250 

» 

10.000 

» 

500 

» 

3.000 

» 

150 

» 

200.000 

» 

10.000 

» 

100.000 

» 

5.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






